《夜宴曲》
明代·张和

铜盘绛蜡流晴虹，蜀丝步障围香风，瑶钗宝髻光玲珑。
红牙按香《白苎》舞，仙袂翩翩欲轻举，惊鸿翻云雏凤语
。
水晶帘箔摇寒星，金鸭脑麝流芳馨，兰芽玉茁春娉婷。
钿簧悠悠歌宛宛，鲸吸流霞恨杯浅，曲阑露寒斜月转。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。